stanford-oval/wikipedia huggingface dataset:
יוסי ורדי
פרסים והוקרה

בשנת 1979 ורדי קיבל את פרס קנדי לי לעבודת הדוקטורט המצטיינת.
ורדי קיבל את פרס ראש הממשלה למפעל חיים בתחום ההיי-טק, את פרס התעשייה בקטגוריית האלקטרוניקה (2007), את פרס רומנסיאנו מאוניברסיטת תל אביב, ואחרים. בשנת 2009 הוענק לו תואר דוקטור לשם כבוד מהטכניון. באפריל 2014 בחר בו המגזין Wired לאחת מעשר הדמויות המשפיעות על תעשיית הדיגיטל באירופה. בנובמבר 2014 הוענק לו תואר דוקטור לשם כבוד מאוניברסיטת בן-גוריון בנגב. בשנת 2019 הוענק לו תואר יקיר העיר תל אביב-יפו. בשנת התש"ף (2020) הוענק לו הפרס ע"ש נשיא המדינה חיים הרצוג לתרומה ייחודית למדינת ישראל, מטעם האוניברסיטה העברית, "בהוקרה על תרומתו הרבה בתחום אחדות העם והדו-קיום".
לקריאה נוספת

עופר לוי, עורך איתמר לוין, בלי כפית של כסף - 10 סיפורי הצלחה עסקיים, יוסי ורדי: "אני מייצר טעויות חדשות", אבי האקזיטים של ההיי-טק הישראלי, הוצאת ידיעות אחרונות - גלובס, 2006, עמודים 37 - 62
דבי קאופמן, חלום של שוק, הוצאת כוון אחר, 2003
אנתוני דייוויד, אותך אני מחפש! בתוך הראש של יוסי ורדי, מאנגלית: ירון בן-עמי, תל אביב: הוצאת ידיעות אחרונות, 2012.
יובל אליצור, יוסי ורדי - בוכנת המנוע של המשק, 31 דמויות ממעצבי דור המדינה, הוצאת כרמל, 2008, עמודים 189 - 196
גדי בלום וניר חפץ, אינטרנט והיי טק - יוסי ורדי, ישראל לאן - 18 שיחות עם האישים שמעצבים את פני המדינה, ידיעות אחרונות ספרי חמד, תל אביב, 2008, עמודים 388 - 407
הערות שוליים

↑  324 מיליון ד" יושקעו בשנה הבאה בחברות הפיתות הממשלתיות, מעריב, 7 באפריל 1971
↑  ייצור החשמל יוכפל תוך 6–7 שנים, מעריב, 1 בפברואר 1973
↑  יוסף ורדי מונה למנכ"ל משרד האנרגיה, דבר, 31 באוגוסט 1977
↑  איני יכול לארגן מחדש את תחום חיפושי הנפט, מעריב, 30 בנובמבר 1978
↑  מצבנו טוב משל אירופה, מעריב, 5 בינואר 1979
↑  הברת "גרנית מציעה לרכוש את המניות, דבר, 25 בינואר 1981
↑  מעיין כהן, ברין: "יוסי ורדי המציא את נוסחת הקסם שלנו", באתר הארץ, 18 במאי 2008
↑  פרס קנדי לי ד"ר, מעריב, 6 ביוני 1979
↑  אורה קורן, לא רוצים סבסוד ממשלתי, באתר הארץ, 29 באוגוסט 2007
↑  הטכניון יעניק תואר "דוקטור לשם כבוד" ליוסי אקרמן, יוסי ורדי ודני קרוון, באתר הטכניון
↑   ישראל פישר, יוסי ורדי בין 10 הדמויות המשפיעות על תעשיית הדיגיטל באירופה, באתר TheMarker‏, 18 באפריל 2014
↑  דוקטור לשם כבוד ליוסי ורדי, "אנשים ומחשבים", 1 בדצמבר 2014
| --- | --- |
בקרת זהויות :  NLI: 987007269421205171  BIBSYS: 90241735  CiNii: DA03138139  ISNI: 0000 0000 8211 3746  LCCN: n80095051  VIAF: 28375986   WorldCat (עם VIAF): 28375986
בן ציון גיני

| --- | --- |

 מדינה:  ישראל 
 מקום קבורה:  בית הקברות היהודי בהר הזיתים 
 
בן ציון גיני (1869–1945 ט"ו בסיוון תש"ה) היה מהנדס העיר הראשון של ירושלים ויפו בסוף התקופה העות'מאנית ותחילת המנדט הבריטי.
חייו

בן ציון גיני נולד באיזמיר, האימפריה העות'מאנית ב-1869. בהיותו נער מחונן, נישלח על ידי חברת "כל ישראל חברים" (אליאנס) ללמוד בפריז הנדסת מכונות. ב-1890, עם סיום לימודיו נשא לאישה את קלמנטין לבית קראונז'-אנגלמן ילידת מץ, צרפת ויחד עלו לירושלים. הוא כיהן כמורה בבית הספר למלאכה של חברת כי"ח. בהמשך, נסע ללונדון ולפריז כדי ללמוד הנדסת בניין וכשחזר תכנן יחד עם המהנדס יצחק רייטן את המזרקה החשמלית בירושלים לכבוד יובל שלטונו של הסולטאן עבדול חמיד השני.
בנוסף לפעולו בתחום ההנדסי היה בעל ידע רב בתחום הרפואה הטבעונית, כתב מאמרים לג'ואיש כרוניקל (בהם מאמר אודות פתיחת קו הרכבת מיפו לירושלים ב-8 בספטמבר 1905).
חייו > מהנדס העיר יפו

ב-1910, לאחר שובו ארצה התמנה למהנדס העיר יפו ובמסגרת תפקידו פיתח בעיר רשת כבישים ותכנן בניינים רבים בתל אביב וביפו ובהם מסגד חסן בק, בניין הבנק האנגלו-מצרי ובית הפוטוגרפיה של  אברהם סוסקין ברח' הרצל פינת רח' בית הבד. כמו כן תכנן את בית העירייה בעזה וכן תכנן תוכנית תעבורתית לעיר.
חייו > מהנדס העיר ירושלים

ב-1917 הזמין אותו לירושלים ראש העירייה חוסיין אל-חוסייני, ומינה אותו למהנדס העיר הראשון של ירושלים. בתפקידו זה תחת השלטון העות'מאני הוא נקרא בין השאר לבנות ביצורים עבור הצבא העות'מאני. גיני היה בין מקבלי פניו של הגנרל אלנבי עם כניסתו לירושלים, ותחת שלטון המנדט הבריטי המשיך את תפקידו כמהנדס העיר והכין עבורה תוכנית בניין עיר ראשונה. הוא תכנן וניהל את שיפוצם של מבנים המקודשים לשלוש הדתות בהם מסגד כיפת הסלע, מערת המכפלה וכנסיית הקבר וסייע בקליטת אנשי מקצוע בתחום התכנון והבניה שעלו מארצות אירופה. בין הבניינים הרבים שתכנן ובנה בירושלים בית החולים למחלות עיניים סנט ג'ון, בניין קולנוע ציון, ישיבת פורת יוסף וישיבת חיי עולם, בית מושב הזקנים והזקנות הספרדי, מלון סן רמו ובתים ברח' המלך ג'ורג'. ב-1926 התפטר מתפקידו מטעמי בריאות. גם לאחר שעזב את משרתו הציבורית פעל למען המשך הבניה בירושלים.
עיריית ירושלים קראה כיכר על שמו בצומת רחוב הפלמ"ח ורחוב הגדוד העברי.
משפחתו

בין נכדיו: האדריכלים גבריאל פרץ ואריה גיני, התעשיין אבנר פרץ ויואב גינאי.
לקריאה נוספת

שמואל גילר, שיפוץ יפו בעיצומה של מלחמת העולם הראשונה, קתדרה 165, תשרי תשע"ח.
פיקרדי

פיקרדי  או פיקרדיה (בצרפתית: Picardie, באנגלית: Picardy) היה אחד מעשרים ושבעה חבלי צרפת על פי החלוקה המנהלית שנהגה בה עד לסוף 2015. משנת 2016 הוא כלול בחבל החדש או-דה-פראנס.
הוא ממוקם בחלקה הצפוני של צרפת. בירתו הייתה העיר אמיין (צרפתית: Amiens).
חבל הארץ המודרני של פיקרדי הוא נרחב יותר מהפרובינציה ההיסטורית של פיקרדי. חלקו הדרומי של מחוז אן (Aisne) ורוב מחוז אואז (Oise) היו מבחינה היסטורית חלק מפרובינציית איל-דה-פראנס, בעוד שמחוז הסום וחלקו הדרומי של מחוז אן היוו את הפרובינציה של פיקרדי גופא.
משום שפיקרדי ההיסטורית הייתה קטנה מכדי להפוך לחבל ארץ, החליטה הממשלה הצרפתית לאחדה עם צפון איל-דה-פראנס (בפרט, האזורים של Beauvaisis, Valois, Noyonnais, Laonnois, Soissonnais, Omois, אם לציין את החשובים שבהם). שמה של הפרובינציה ההיסטורית של פיקרדי ניתן לחבל ארץ חדש זה.
בכך, חבל פיקרדי הוא במידת מה חבל ארץ מלאכותי, כאשר דרום מחוז האואז מצוי בתוך אזורי הכרך של פריז. התושבים בדרום האואז נוסעים כל בוקר לאיל-דה-פראנס לצורכי עבודה, ובקושי חשים "פיקרדיים" ("תושבים פיקרדיים" ומסורתית דוברי-פיקרדית) בניגוד לאלה הבאים מחלקו הצפוני של חבל ארץ חדש ומלאכותי זה, שבעבורם למונח זה משמעות רבה.
הגם שפיקרדי היא במידת-מה חבל ארץ הדורך במקום, עם אזור התעשייה של סן-קנטן בצפון פיקרדי שנפגע קשות במשבר כלכלי, הרי שדרום החבל, בגבולו עם איל-דה-פראנס, פורח עקב הזרם הבלתי פוסק של פריזאים משפרי דיור אל העיירות המרוחקות והירוקות יותר של מחוז האואז, הודות למה שהצרפתים נוהגים לכנותו rurbanisation.
בין מפקדי-האוכלוסין הצרפתיים של 1990 ו-1999, אוכלוסיית האואז גדלה בקצב מהיר של 0.61% בשנה (כמעט כפליים מהממוצע הכלל צרפתי), בעוד שתושבי מחוז האן התמעטו ומספר התושבים במחוז הסום השתרך מאחור עם 0.16% בשנה. לפי מפקד האוכלוסין, 41.3% מאוכלוסיית פיקרדי מתגוררת בתוך מחוז אואז, שמבחינה היסטורית כלל לא היה חלק ממנה.
מבחינה גאוגרפית, קל להבחין במבנה המלאכותי של חבל הארץ. הגם שפיקרדי גופא היא מישור שטוח של שדות פתוחים, הידוע בין השאר הודות לקרב על הסום, דרום פיקרדי (היסטורית, חלק מאיל-דה-פראנס) הוא אזור נופי המשופע גבעות ויערות נרחבים. שטחים חקלאיים נרחבים בחבל מיועדים לגידול תפוחי אדמה ולמעלה מרבע מאספקת תפוחי האדמה של צרפת מגיעה מפיקרדי.
ראו גם

פיקארדית
הערות שוליים

↑  מצגת ארגון מגדלי תפוחי האדמה הצרפתי, יצור לשנת 2007, עמ' 10
| חבלי צרפת |
| --- | --- | --- |
| חבלים בצרפת המטרופוליטנית מ-2016 | או-דה-פראנס • אוברן-רון-אלפ • אוקסיטניה • איל-דה-פראנס • אקיטן החדשה • בורגון-פראנש-קונטה • ברטאן • גראנד אסט • נורמנדי • סאנטר-עמק הלואר • פיי דה לה לואר • פרובאנס-אלפ-קוט ד'אזור • קורסיקה |  |
| חבלים בצרפת המטרופוליטנית עד סוף 2015 | אוברן • איל-דה-פראנס • אלזס • אקיטן • בורגון • ברטאן • לורן • לימוזן • לנגדוק-רוסיון • מידי-פירנה • נור-פה דה קאלה • נורמנדי עילית • נורמנדי תחתית • סאנטר • פיי דה לה לואר • פואטו-שראנט • פיקרדי • פראנש-קונטה • פרובאנס-אלפ-קוט ד'אזור • קורסיקה • רון-אלפ • שמפאן-ארדן |  |
| חבלים מעבר לים | גוואדלופ • גיאנה הצרפתית • מרטיניק • ראוניון • מיוט |  |
| קולקטיבים מעבר לים | פולינזיה הצרפתית • סן-פייר ומיקלון • ואליס ופוטונה • סן ברתלמי • סן מרטן |  |
| טריטוריות מעבר לים | הארצות הדרומיות והאנטארקטיות של צרפת (ארץ אדלי • איי אפארסה • סן פול ואמסטרדם • איי קרגלן • איי קרוזה) |  |
| מעמד מיוחד | קלדוניה החדשה • קליפרטון |  |
| --- | --- |
בקרת זהויות :  SUDOC: 027244938  VIAF: 18144647633243459675   WorldCat (עם VIAF): 18144647633243459675
אלישע לוי

אלישע לוי (נולד ב-18 בנובמבר 1957 בירושלים) הוא כדורגלן עבר ישראלי ומאמן ששיחק בעמדת הקשר וכיום משמש כמנהלה המקצועי של מחלקת הנשים בהתאחדות לכדורגל. לוי זכה פעמיים באליפות כמאמן מכבי חיפה, ושימש כמאמן נבחרת ישראל במהלך קמפיין מוקדמות מונדיאל 2018.
קריירה ככדורגלן

בתחילת שנות ה-60 עבר אלישע לוי עם משפחתו לבית שאן. בגיל 11 החל לשחק כדורגל בקבוצת הילדים של הפועל בית שאן, והמשיך לשחק במדי קבוצות מחלקת הנוער של המועדון. בקבוצת הבוגרים שיחק מ-1974 ועד 1982, עת עבר לשחק במדי הקבוצה שלימים מונה למאמנה, מכבי חיפה. בחיפה שיחק עונה אחת כקפטן הקבוצה, והגיע עמה לחצי גמר גביע המדינה. לאחר עזיבתו של המאמן ג'ק מנסל לוי סופסל, ובעונה שלאחר מכן עבר לשחק במכבי פתח תקווה, במדיה שיחק עד עונת 1988/1989. בעונת 1989/1990 שב לשחק בקבוצת נעוריו, הפועל בית שאן, ששיחקה באותה עונה בליגה א', אז הליגה השלישית.
בשלהי פעילותו ככדורגלן התחיל לוי לעבוד בליטוש יהלומים, במקביל לפעילותו הספורטיבית. החוויה בה התנסה במלטשת יהלומים, בשעה שבוצע בה שוד, הביאה לשינוי בתוכניותיו והוא זנח את העיסוק בליטוש יהלומים. בתום העונה פרש ממשחק פעיל והחל לאמן את הקבוצה.
קריירה כמאמן > הפועל באר שבע

במאי 2012 מונה לוי למאמן הפועל באר שבע. בעונתו השנייה במועדון הוביל אותה למקום השני בליגת העל, ובעונת 2014/2015 הוביל אותה לגמר גביע המדינה, שם הובסה 2–6 על ידי האלופה מכבי תל אביב. באותה עונה סיימה הקבוצה במקום השלישי בליגה ובסופה סיים את תפקידו במועדון.
קריירה כמאמן > נבחרת ישראל

ב-20 באפריל 2016 מונה לוי למאמן נבחרת ישראל. במהלך המשחקים המוקדמים לקראת מונדיאל 2018 לוי הוביל את הנבחרת לשניים מן ההפסדים המביכים בתולדותיה, כשנוצחה בשני משחקי בית, שנערכו באצטדיון סמי עופר, מול אלבניה 3:0 ומול מקדוניה 1:0. לוי ספג ביקורת רבה על אופן ניהול המשחק שלו ועל החלטותיו באשר להרכב הנבחרת. את הקמפיין סיימה הנבחרת במקום הרביעי בבית המוקדם, לאחר שנחלה שישה הפסדים בעשרה משחקים. בעקבות רצף זה הדרדרה ישראל בדירוג העולמי של פיפ"א לשפל חסר תקדים מבחינתה והתמקמה במקום ה-98 בעולם. ההתאחדות לא האריכה את חוזהו של אלישע לוי שסיים את תפקידו.
קריירה כמאמן > לאחר התקופה בנבחרת

ב-23 במאי 2018 מונה לוי למאמן מכבי פתח תקווה. וב-6 בינואר 2019 פוטר מתפקידו.
ב-8 בינואר 2020 מונה למאמן בני יהודה. באוקטובר 2020 פוטר לוי מאימון הקבוצה, באמצע פגרת הקורונה.
ב-28 בדצמבר 2020 חזר לוי לקדנציה שלישית בהפועל כפר סבא. ב-21 במרץ 2021, 3 חודשים בלבד לאחר מינויו, פוטר לוי מתפקידו.
ב-5 באפריל 2021 מונה לוי למאמן הפועל חיפה. בסיום עונת 2021/2022 סיים את תפקידו.
ב-9 באוקטובר 2022 חזר לאמן את בני יהודה. בסיום עונת עונת 2022/2023 סיים את תפקידו.
ב-1 באוקטובר 2024 מונה לוי למנהל המקצועי של מחלקת הנשים בהתאחדות לכדורגל.
חיים אישיים

אלישע לוי נשוי ואב לשניים. התגורר שנים רבות בכפר סבא, ובשנת 2013 עבר עם משפחתו לצפון תל אביב. ב-2016 הוענק לו אות יקיר העיר בית שאן.
הישגים כמאמן

עלייה מליגה א' (הליגה השלישית): 1992/1993
עלייה מליגה ארצית (הליגה השנייה): 1993/1994
גמר גביע הטוטו: 2001/2002
עלייה מליגה לאומית (ליגה שנייה): 2004/2005
עלייה מליגה לאומית (ליגה שנייה): 2006/2007
אליפות ליגת העל: 2008/2009, 2010/2011
העפלה לגמר גביע המדינה: 2008/2009, 2010/2011, 2011/2012
השתתפות בשלב הבתים של ליגת האלופות: 2009/2010
העפלה לגמר גביע המדינה: 2014/2015
הערות שוליים

↑  דורון בן דור, ‏אלישע לוי חתם ומונה לתפקיד מאמן מכבי חיפה, באתר ONE‏, 2 באפריל 2008
↑  יונתן הללי ואליענה שפר, מאמן העונה של מעריב: אלישע לוי, באתר nrg‏, 25 במאי 2009
↑  שוברט, דייג, אלישע לוי חתם בהפועל באר שבע לעונה אחת, באתר ynet, 16 במאי 2012
↑  המינוי אושר: אלישע לוי מאמן נבחרת ישראל, באתר ONE‏, 20 באפריל 2016
↑  נדב צנציפר ודוד בן שימול, סרט רע: ישראל הפסידה 1:0 למקדוניה, באתר ynet, 2 בספטמבר 2017
↑  אורי קופר, אלישע לוי והשחקנים שלו אחראים לאחת מתקופות השפל הגדולות ביותר של הכדורגל הישראלי, באתר ynet, 3 בספטמבר 2017
↑  נדב צנציפר ודוד בן שימול, טוב שנגמר: 0:1 לספרד על נבחרת ישראל, באתר ynet, 9 באוקטובר 2017
↑  איציק יצחקי‏, אלישע לוי נפגש עם עיני וקיבל הודעה על סיום דרכו בנבחרת, באתר וואלה, 29 באוקטובר 2017
↑  תומר לוי, ‏בא לשכונה בחור חדש: אלישע לוי סיכם בבני יהודה, באתר ערוץ הספורט, 8 בינואר 2020
↑  דורון בן דור, אחרי 3 חודשים: אלישע לוי פוטר מהפועל כפ"ס, באתר ONE, ‏21 במרץ 2021
↑  דורון בן דור, אלישע לוי מונה למאמן הפועל חיפה, יוצג מחר, באתר ONE, ‏4 באפריל 2021
↑  אלישע לוי קיבל את אות "יקיר העיר בית שאן", באתר וואלה, 10 ביוני 2016
מישהו שפעם הכרתי

| --- | --- |

 בימוי:  דייב פרנקו 
 הופק בידי:  וויק גודפרי, בן סטילמן 
 תסריט:  דייב פרנקו, אליסון ברי 
 שחקנים ראשיים:  אליסון ברי אוון ג'וניגקייט זואי צ'או אולגה מרדיז קלווין יו טד רוני דני פודי היילי ג'ואל אוסמנט ג'יי אליס איימי סדריס קירסי קלמונס ג'ולי הגרטי סם ריצ'רדסון 
 מוזיקה:  דני בנסי, Saunder Jurriaans 
 מדינה:  ארצות הברית 
 חברת הפקה:  אולפני אמזון, Black Bear Pictures, טמפל היל אנטרטיינמנט 
 חברה מפיצה:  אמזון פריים וידאו 
 הקרנת בכורה:  10 בפברואר 2023 
 משך הקרנה:  106 דק' 
 שפת הסרט:  אנגלית 
 סוגה:  קומדיה רומנטית 
 אתר רשמי
 דף הסרט ב־IMDb
 
מישהו שפעם הכרתי (באנגלית: Somebody I Used to Know) הוא סרט קומדיה רומנטית אמריקאי משנת 2023 בבימויו של דייב פרנקו, אשר נכתב בשיתוף עם אשתו, אליסון ברי. בסרט מככבים ברי, ג'יי אליס וקירזי קלמונס. הסרט הופץ לראשונה בשירות הסטרימינג פריים וידאו ב-10 בפברואר 2023.
עלילה

אלי היא מנהלת התוכנית של סדרת ריאליטי מצליחה, אך דועכת, בשם Dessert Island. לאחר צילומי הפרק האחרון של העונה, מודיעים לה שהתוכנית תבוטל. בלי חיים חברתיים מחוץ לעבודה, אלי מחליטה לקחת הפסקה ולבקר את אמה בליבנוורת', וושינגטון.
בבר בעיר הולדתה, היא נתקלת באקס שלה, שון. הם מבלים את הלילה בשתייה ביחד, ואלי מנשקת את שון במכונית כשהם עומדים להיפרד לשלום. שון מסרב להזמנתה של אלי למין, והיא עוזבת במבוכה. מאוחר יותר באותו יום, אלי מבקרת בביתו של שון במטרה להתנצל על התקרית, ומגלה שהוא מתחתן באותו סוף שבוע ומשפחתו עורכת מסיבה. אלי מנסה לעזוב, אבל אמו של שון, ג'וג'ו, מתעקשת שהיא תגיע לחתונה כדי לצלם אותה.
אלי נודע כי ארוסתו של שון, קאסידי, מנוכרת להוריה. היא מרגישה חשדנית כלפיה, ומבקשת מהעוזרת שלה בתוכנית הריאליטי, קיילה, למצוא מידע על משפחתו של קאסידי. בינתיים, פלטפורמת סטרימינג מעוניינת לחדש את Dessert Island לעונה נוספת ורוצה לראיין את אלי.
קאסידי לא מרוצה מהנוכחות של אלי במסיבות החתונה. היא מופיעה עם להקת הפאנק רוק שלה בבר, ומאוחר יותר חולקת שולחן עם אלי כדי לדבר על שון. קאסידי אומרת לאלי שהיא תפסיק את סיבוב ההופעות עם הלהקה שלה כדי להשתקע עם שון לאחר הנישואין. אלי שמה לב שהיא לא מרוצה מזה.
קיילה מוצאת מידע על הוריה של קאסידי, ואלי מבקשת ממנה לשלוח להם הזמנה אנונימית לחתונה. כשאלי וקסידי מבלים יותר זמן אחד עם השני, אלי מבינה שהתרשמותה ממנה שגויה. הם מוצאים תחומי עניין משותפים, ואפילו מסתובבים בעירום יחד במגרש גולף לאחר עישון גראס. דעתו של שון מוסחת מהקרבה הגוברת שלהם.
ערב החתונה, קאסידי מופתעת לראות את הוריה. אלי לא מודה שהזמינה אותם, מה שמוביל את קאסידי להאשים את שון בכך ולהודיע על ביטול החתונה. במלון שלהם, אלי מנסה לתקן את הטעות שלה בכך שהיא גורמת לשון ולקאסידי להבין זה את זו טוב יותר. שון מבין שהוא מדכא את הקריירה של קאסידי ומתנצל. אלי לוקחת על עצמה את האשמה שהזמינה את הוריו של קאסידי, וקאסידי חוזרת בה מביטול החתונה.
אלי עוזבת את האירוע וחוזרת לבית אמה, שם יש להם שיחה מלב אל לב על הצורך להיות האני האמיתי. אלי עוזבת ללוס אנג'לס, אך מבטיחה לבקר לעיתים קרובות יותר. Dessert Island נבחר לעונה נוספת, אבל אלי מעבירה את ניהול התוכנית לקיילה. היא בוחרת להתמקד בתחומי העניין שלה, ולקחת במקום תוכנית אחרת, העוסקת בתחום העניין האמיתי שלה, נודיזם.
ליהוק

אליסון ברי - אלי
ג'יי אליס - שון
קירזי קלמונס - קאסידי
דני פודי - דני
היילי ג'ואל אוסמנט - ג'רמי
הפקה

באוגוסט 2021, הוכרז כי אליסון ברי, ג'יי אליס וקירזי קלמונס הצטרפו לצוות השחקנים של הסרט, כאשר דייב פרנקו ביים, מתסריט שכתב לצד ברי. אולפני אמזון הפיקו והפיצו באמצעות Prime Video.  בספטמבר 2021, ג'ולי הגרטי, היילי ג'ואל אוסמנט, איימי סדריס, דני פודי, זואי צ'או, אוון ג'וניגקייט, אולגה מרדיז, איידן מאיירי וקלווין יו הצטרפו לצוות השחקנים של הסרט.  פרנקו אמר שהסרט קיבל השראה מקומדיות רומנטיות של שנות ה-80 וה-90.
הצילום העיקרי החל בפורטלנד, אורגון וסביבתה בספטמבר 2021.   באוגוסט 2022, ברי הצהירה שהפוסט-פרודקשן נגמר והסרט הסתיים.
הפצה

הסרט הופץ בשירות הסטרימינג פריים וידאו ב-10 בפברואר 2023.
הערות שוליים

↑  Kroll, Justin (30 באוגוסט 2021). "Dave Franco Sets 'Somebody I Used To Know' As Next Directing Job At Amazon; Alison Brie, Jay Ellis and Kiersey Clemons To Star". Deadline Hollywood. ארכיון מ-30 באוגוסט 2021. נבדק ב-30 באוגוסט 2021. {{cite web}}:  (עזרה)
↑  Hipes, Patrick (29 בספטמבר 2021). "Julie Hagerty, Haley Joel Osment, More Round Out Cast Of Dave Franco's 'Somebody I Used To Know' At Amazon". Deadline Hollywood. ארכיון מ-7 באוקטובר 2021. נבדק ב-7 באוקטובר 2021. {{cite web}}:  (עזרה)
↑  Bergeson, Samantha (12 בינואר 2023). "'Somebody I Used to Know' Trailer: Alison Brie Still Loves Her Ex in Dave Franco Rom-Com". Indiewire. ארכיון מ-17 בינואר 2023. נבדק ב-17 בינואר 2023. {{cite news}}:  (עזרה)
↑  Turnquist, Kristi (29 בספטמבר 2021). "Filming in Oregon: Alison Brie stars in a romantic comedy, and a 'Buffy'-like chiller is coming to Peacock". Oregon Live. ארכיון מ-6 באוקטובר 2021. נבדק ב-7 באוקטובר 2021. {{cite web}}:  (עזרה)
↑  Rice, Nicholas (7 באוקטובר 2021). "Community Reunion! Alison Brie Poses with Danny Pudi on Set of New Film: 'Feels Like Home'". People. ארכיון מ-7 באוקטובר 2021. נבדק ב-7 באוקטובר 2021. {{cite web}}:  (עזרה)
↑  Mahler, Matthew (17 באוגוסט 2022). "Alison Brie Gives Update on New Movie With Husband Dave Franco". Movieweb. ארכיון מ-12 בינואר 2023. נבדק ב-12 בינואר 2023. {{cite news}}:  (עזרה)
↑  Juneau, Jen (12 בינואר 2023). "See the Trailer for Alison Brie and Husband Dave Franco's Rom-Com 'Somebody I Used to Know'". People. ארכיון מ-12 בינואר 2023. נבדק ב-12 בינואר 2023. {{cite web}}:  (עזרה)
ההסכמה המשולשת

מערכת הבריתות באירופה בשנת 1914:

בצבע ירוק - ההסכמה המשולשת,
בצבע זית - הברית המשולשת,
בצבע לבן - מדינות נייטרליות
ההסכמה המשולשת (בצרפתית: Triple Entente, ברוסית: Анта́нта), היא הברית בין בריטניה, צרפת ורוסיה, שהתגבשה בשנת 1907. זו הייתה ברית בלתי-רשמית, והיא לא כללה התחייבות להגנה הדדית.
ההסכמה נוצרה מתוך תהליך של מספר שנים, שכלל בריתות והסכמים שונים בין הארצות החברות בה.
ב-1893 נחתמה הברית הצרפתית-רוסית, שחיזקה את הקשרים בין המדינות וערערה את מקומה של גרמניה. ב-1904 נוצרה הסכמה מדינית בין בריטניה לצרפת, בעקבות חשש של בריטניה מהתעצמות הכוח הצבאי הגרמני, ובמיוחד מהתחזקות הצי הגרמני בצפון האוקיינוס האטלנטי ובים הצפוני, ושתי המדינות חתמו על ההסכמה הלבבית.
הברית הצרפתית-רוסית, לצד ההסכמה הלבבית, יצרו בעקיפין את הקשר בין בריטניה לרוסיה. בשנת 1907 חתמו בריטניה, צרפת ורוסיה על ברית "ההסכמה המשולשת". ההסכמה המשולשת הביאה לקיצה את "הבדידות המזהרת", מדיניות ההתבדלות של בריטניה עד אז. במסגרת הברית הוסכם על שיתוף פעולה ואיחוד הגנתי בין שלוש המדינות, אשר עמד מול הברית המשולשת שבמרכז אירופה בין גרמניה, אוסטרו-הונגריה ואיטליה.
ההסכמה המשולשת זכתה לתמיכה וחיזוק מצד מדינות נוספות בעולם, ובהן ארצות הברית, יפן, ספרד ופורטוגל.
טטריס (סרט)

| --- | --- |

 בימוי:  ג'ון ס. ביירד 
 הופק בידי:  מת'יו ווהן, קלאודיה שיפר, Gregor Cameron, Gillian Berrie, לאונרד בלווטניק, Gillain Berry 
 תסריט:  Noah Pink 
 עריכה:  קולין גאודי, מרטין וולש 
 שחקנים ראשיים:  טארון אגרטון בן מיילס Ken Yamamura מתיו מארש (שחקן) ריק איאן סופיה לבדבה טוגו איגאוואה רוג'ר אלאם אנתוני בויל טובי ג'ונס ניקיטה יפרמוב Oleg Stefan 
 מוזיקה:  לורן באלף
 צילום:  אלווין ה' קוצ'לר 
 מדינה:  הממלכה המאוחדת, ארצות הברית 
 חברת הפקה:  AI Film  Marv Films
 חברה מפיצה:  אפל TV פלוס 
 הקרנת בכורה:  15 במרץ 2023 
 משך הקרנה:  118 דק' 
 שפת הסרט:  אנגלית 
 סוגה:  סרט ביוגרפי, סרט מתח 
 דף הסרט ב־IMDb
 
טטריס (באנגלית: Tetris) הוא סרט ביוגרפי שביים ג'ון ס. ביירד בכיכובו של טארון אגרטון. הסרט מתאר את הפיתוח והפצת משחק הווידאו טטריס.
שחקנים ודמויות

טארון אגרטון בתפקיד הנק רוג'רס
ניקיטה יפרמוב בתפקיד אלכסיי פז'יטנוב
אנתוני בויל בתפקיד קווין מקסוול
הפקה

ביולי 2020 פורסם כי טארון אגרטון לוהק לגלם את מפתח המשחק הנק רוג'רס בסרט ביוגרפי אודות יצירת משחק הווידאו טטריס. אגרטון אישר את הדיווח הזה בראיון באוגוסט והסביר כי הסרט ישקף טון דומה לרשת החברתית. בנובמבר רכשה אפל TV פלוס את זכויות הסרט.
הצילומים החלו בגלאזגו בדצמבר 2020.
הערות שוליים

↑  Silvia Pingitore, Interview with Tetris creator Alexey Pajitnov, ‏2023-03-19 (באנגלית בריטית)
↑  "Tetris Movie Casts Taron Egerton as Its Lead". CBR. 23 ביולי 2020. {{cite web}}:  (עזרה)
↑  "Taron Egerton: 'The Tetris film is more Social Network than Lego Movie!'". British GQ.
↑  Grater, Tom (19 בנובמבר 2020). "Apple Boards Taron Egerton-Starring 'Tetris' From 'Stan & Ollie' Director Jon S. Baird, 'Rocketman' Producer Matthew Vaughn". {{cite web}}:  (עזרה)
↑  Williams, Craig (4 בדצמבר 2020). "Tetris movie begins filming in Glasgow starring Rocketman's Taron Egerton". GlasgowLive. {{cite web}}:  (עזרה)
מכלוף אבוחצירא

| --- | --- |

רבי מכלוף אביחצירא עם בבא חאקי
 לידה:  1894 ה'תרנ"ד תאפילאלת, מרוקו 
 פטירה:  25 בינואר 1980 (בגיל 86 בערך) ח' בשבט ה'תש"ם ישראל 
 מדינה:  מרוקו 
 מקום פעילות:  ארפוד, בני מלאל, מרקש
 תקופת הפעילות:  ? – 25 בינואר 1980 
 תחומי עיסוק:  תנ"ך, הלכה, אגדה (יהדות).
 רבותיו:  רבי יחיא אדהאן
 תלמידיו:  הרב שמעון ביטון (רב העיר בית שמש לשעבר), הרב יחייה בן הראש, רבה של קניטרא.
 בני דורו:  רבי מרדכי קורקוס, רבי רחמים בן עמארה,  רבי ישראל אבוחצירא.
 חיבוריו:  'יפה שעה', 'מאין יבוא', 'קהלת יעקב', 'מכלל יופי'.
 צאצאים:  יוסף אבוחצירא 
 
רבי מכלוף אבוחצירא (או: אביחצירא. מכונה לעיתים: "רמ"א"; ה'תרנ"ד, 1894 – ח' בשבט ה'תש"ם, 25 בינואר 1980) היה דיין ואב בית הדין במרקש, שבמרוקו.
תולדות חייו

נולד בתאפילאלת שבמרוקו לחנה ("לאלה חנו") ולרב אליהו אבוחצירא, בנו של הרב אהרן אבוחצירא, בנו של הרב יעקב אבוחצירא. הוא נקרא על שם רבי מכלוף בן יוסף אבוחצירא, מאבות שושלת משפחת אבוחצירא. בצעירותו למד מקרא מפי הרב מסעוד אמסלם והרב מסעוד אצראף. מגיל קטן נודע בחריפותו ותקיפותו בתורה בהיותו כבן עשר, משגילה כישרון בלימודו, החל ללמוד גמרא עם בן-דודו של אביו, הבאבא סאלי, למשך כשנה, ומאז המשיך את לימודו עם דודיו הרב שמואל אבוחצירא והרב שלום אבוחצירא, ואף עמם למד כשנה. לאחר מכן למד שבע שנים אצל בן-דודו של אביו, הרב יחיא אדהאן. למשך תקופה קצרה למד בחברותא עם דוד-אביו, רבי יצחק אבוחצירא (הראשון) (בנו הצעיר של ר' יעקב). בגיל 11 נישא למסעודה בת רבי שלמה אזרוואל. בהמשך, נשא לאשה שנייה את עזיזה אבוחצירא.
הוא המשיך בלימוד עצמאי עד שנת ה'תרע"ז (1917). אז, בעקבות ניסיונות דיכוי קיני המרידה בצרפתים באזור, התקבצו כל התלמידים המקומיים ללמוד יחד מפי הרב משה אתורז'מאן. כשגברו הקרבות, ובשיאם הוצא להורג רבי דוד אבוחצירא, נמלט עם אביו ומשפחתו לארפוד בשנת ה'תר"פ (1920), שם כיהן אביו כרב והוא כמורה צדק. בשנת ה'תרפ"ו (1926) נפטר אביו והוא החל למלא את מקומו. בשנת ה'תש"ד (1944) התמנה לרב בבני מלאל ובעיירות הסמוכות לה בוז'עד וקסבא-תדלא. רבים מבוגרי תלמוד תורה שסייע לייסד כיהנו במשרות רבנות. בשנת ה'תש"ט התמנה לסגן אב בית הדין העליון של מרוקו בקזבלנקה, אך לאחר פחות משנה התפטר מתפקידו והתמנה לכהן כאב בית הדין במרקש והאזור, במקומו של הרב מרדכי קורקוס.
עמד בקשרים טובים עם בית המלוכה המרוקאי, וכן עם הפחה של מרקש, חאג' תהאמי לגלאוי, ובסיועו הציל יהודים ממוות ומנישואי תערובת. כן נעזר בו כדי לבצר את מעמד הרבנות בעיר.
היה ממקימי מועצת רבני מרוקו והשתתף בכמה מאספותיה.
בשנת ה'תשכ"ו (1966) עלה לישראל, והתגורר בשכונות המושבה הגרמנית ורחביה בירושלים. לאחר פטירת בנו בשנת ה'תש"ל, עבר לאשדוד, שם כיהן כרב קהילת "אביר יעקב". לאחר מותו של נכדו אבנר בעודו ילד, הסתגר בביתו תקופה ארוכה ובריאותו הדרדרה. נפטר באשדוד בליל שבת ח' בשבט ה'תש"ם (25 בינואר 1980), ונקבר בבית הקברות היהודי בהר הזיתים.
צאצאיו

מאשתו הראשונה מסעודה נולדו לו ארבע בנות ובן, הרב יוסף אבוחצירא, רב ודיין בפאס ורבה של יבנה. בנו של ר' יוסף, הרב דוד, מכהן כיום כרבה של יבנה. מאשתו השנייה עזיזה נולדו לו שני בנים ושתי בנות, מהם בנו עמרם, שהיה מנהל בית ספר וסגן ראש המועצה המקומית קריית מלאכי (נפטר בחיי אביו בשנת ה'תש"ל), ישראל אבוחצירא מאשדוד ובתו ג'רמאן, אשתו של השר אהרן אבוחצירא, בנו של הרב יצחק אביחצירא.
ספריו

יפה שעה. – שו"ת. לספר הודפסו הסכמות הרבנים יצחק נסים, איסר יהודה אונטרמן, עובדיה יוסף, שלמה גורן, מאיר ועקנין, יוסף משאש, אליעזר יהודה וולדנברג ויצחק חזן.
מאין יבוא – על תרי"ג מצוות הרמוזות במילה "בראשית".
קהלת יעקב – על התנ"ך.
מכלל יופי – על מאמרי חז"ל.
לקריאה נוספת

דמות החודש: הרה"ג מכלוף אבוחצירא שליט"א, קול סיני, גיליון 52, שבט ה'תשכ"ו, עמ' 95–96.
שלמה מיארה, ראב"ד מקודש-ר' מכלוף אביחצירא, בתוך: גאוני משפחת אביחצירא חלק ג', מכון מאור יצחק חיפה, תשע"ד, עמ' 242–371.
דונלד סאמפטר

| --- | --- |

 לידה:  13 בפברואר 1943 (בן 81) בריטניה
 סוגה מועדפת:  קומדיה שייקספירית 
 מדינה:  הממלכה המאוחדת 
 תקופת הפעילות:  מ-1966 
 פרופיל ב-IMDb
 
דונלד סאמפטר (באנגלית: Donald Sumpter; נולד ב-13 בפברואר 1943) הוא שחקן קולנוע וטלוויזיה בריטי.